བདུད་འདུལ་དྲག་མོ་སེང་གདོང་མའི་ལས་མཐའ་བཅིང་བཀྲོལ་ཟབ་མོ་བཞུགས༔ འཇིག་རྟེན་མ་མོ་བདུན་གྱི་ནི༔ སྒྲོལ་དཀྱིལ་ལིངྒ་ཞལ་ཤེས་བཞིན༔ དེ་རུ་ཕུར་པ་བྱད་ཐག་དང༔ དུག་
སོགས་ཐུན་དང་ཧོམ་རེ་བཤམས༔ དེ་ནས་གཏོར་མ་འབུལ་བའི་རྗེས༔ བྷྱོ༔ དྲག་མོ་སེང་གེའི་གདོང་ཅན་གྱིས༔ སྔོན་གྱི་ཐུགས་དམ་རྗེས་དགོངས་ཏེ༔ ཐུགས་ལས་སྤྲུལ་པའི་མ་མོ་ནི༔ འཇིག་རྟེན་ཚུལ་གྱི་སེང་གདོང་བྱུང༔ ཕྱག་ཆ་རིན་ཆེན་སྣ་བདུན་གྱི༔
༡གསེར། ༢གཡུ། ༣ཟངས། ༤ལྕགས། ༥མཆོང། ༦དུང། ༧ཤེལ། ཕུར་བུ་བྱད་མའི་སྙིང་ལ་གཟིར༔ རྣལ་འབྱོར་བཅོལ་བའི་ཕྲིན་ལས་མཛོད༔ བྷྱོ༔ རྣལ་འབྱོར་བདག་ཅག་འཁོར་བཅས་ལ༔ ཕྱོགས་བཅུ་དུས་གསུམ་བསམ་སྦྱོར་ངན༔ བྱད་ཕུར་རྦོད་གཏོང་བྱེད་པ་ཡི༔ མི་དང་མི་མ་ཡིན་པའི་ཚོགས༔ བྱད་མ་༡བན་དེ་བྱུང་ན་ཡང༔ ༢བོན་པོ། ༣མུ་སྟེགས། ༤སྔགས་པ། ༥དགེ་བཙུན། ༦སྐྱེས་པ། ༧བུད་མེད། བན་དེའི་བྱད་ཁ་ཕྱིར་ལ་ཟློག༔ བན་དེའི་ཕུར་ཁ་ཕྱིར་ལ་ཟློག༔ བན་དེའི་ཟོར་ཁ་ཕྱིར་ལ་ཟློག༔ བན་དེའི་གཏད་མནན་ཕྱིར་ལ་ཟློག༔ སྦྱིན་སྲེག་འཁོར་ལོ་བསྐོར་བ་ཟློག༔ རྫས་སྔགས་ཏིང་འཛིན་འཁྲུལ་འཁོར་ཤིག༔ དམོད་ངན་རང་གཤེད་ རང་ལ་ཕོབ༔ བྲུབ་ཁུང་རྡོ་རྗེའི་ཐོག་གིས་གཏོར༔ བྱད་ཐག་གནམ་ལྕགས་རལ་གྲིས་ཆོད༔ བྱད་མཚོན་ཕུར་བུ་རྐེད་ནས་ཆོགས༔ བྱད་རྫས་ཕུང་བཤིག་ཁོ་ལ་ཐོབ༔ རིགས་སྔགས་ནུས་པ་མེ་ཆུས་སོད༔ བྱད་ཁ་དུས་གསུམ་མ་སྡང་ཞིག༔ མནན་ཅིང་བཅིངས་པ་ད་ཁྲོལ་ཞིག༔ བཟུང་ཞིང་བསྡམ་པ་ད་ཀློད་ཅིག༔ གཟིར་ཞིང་བསྐྲད་པ་ལ་སོགས་པའི༔ སྦྱོར་ངན་ཞི་ཞིང་ཚར་གཅོད་མཛོད༔ སྒྲུབ་སྔགས་དང་རྟེན་སྙིང་བཟླ༔ དེ་ཡི་ལག་ལེན་མཐོང་བརྒྱུད་བཞིན༔ ལས་བཅོལ་ཕྲིན་ལས་
ཐོགས་པ་མེད༔ ས་མ་ཡ༔ རྒྱ་རྒྱ་རྒྱ༔